CELEX: E2017P0007
Language: ro
Date: 2017-09-21 00:00:00
Title: Acțiune introdusă la 21 septembrie 2017 de către Autoritatea AELS de Supraveghere împotriva Islandei (Cauza E-7/17)

16.11.2017   
            
            
               RO
            
            
               Jurnalul Oficial al Uniunii Europene
            
            
               C 386/10
            
         Acțiune introdusă la 21 septembrie 2017 de către Autoritatea AELS de Supraveghere împotriva Islandei
   (Cauza E-7/17)
   (2017/C 386/08)
   La data de 21 septembrie 2017, Autoritatea AELS de Supraveghere, reprezentată de Carsten Zatschler, Catherine Howdle și Ingibjörg Ólöf Vilhjálmsdóttir în calitate de agenți ai Autorității AELS de Supraveghere, 35, Rue Belliard, 1040 Bruxelles, Belgia, a introdus o acțiune împotriva Islandei la Curtea de Justiție a AELS.
   Autoritatea AELS de Supraveghere solicită Curții de Justiție a AELS:
   
               1.
            
            
               Să declare că Islanda nu a adoptat măsurile necesare pentru a transpune în ordinea sa juridică internă actul menționat la punctul 6f din capitolul VIII din anexa II la Acordul privind SEE (Directiva 2014/29/UE a Parlamentului European și a Consiliului privind armonizarea legislațiilor statelor membre referitoare la punerea la dispoziție pe piață a recipientelor simple sub presiune), astfel cum a fost adaptată prin Protocolul 1 la Acordul privind SEE și, în orice caz, nu a notificat Autoritatea AELS de Supraveghere cu privire la măsurile pe care le-a adoptat pentru a pune în aplicare actul, astfel cum se prevede la articolul 7 din Acordul privind SEE.
            
         
               2.
            
            
               Să dispună suportarea cheltuielilor de judecată de către Islanda.
            
         Situația de fapt și de drept și motivele invocate:
   
               —
            
            
               Cererea se referă la nerespectarea de către Islanda, până la data de 8 februarie 2017, a avizului motivat emis de Autoritatea AELS de Supraveghere la 8 decembrie 2016 referitor la faptul că acest stat nu a transpus în ordinea sa juridică națională Directiva 2014/29/UE a Parlamentului European și a Consiliului privind armonizarea legislației statelor membre referitoare la punerea la dispoziție pe piață a recipientelor simple sub presiune, conform dispoziției de la punctul 6f din capitolul VIII din anexa II la Acordul privind Spațiul Economic European și astfel cum a fost adaptată la acord prin protocolul 1 la acesta („actul”).
            
         
               —
            
            
               Autoritatea AELS de Supraveghere susține că, prin faptul că nu a adoptat, în termenul prevăzut, măsurile necesare pentru transpunerea actului menționat, Islanda nu și-a respectat obligațiile care îi revin în temeiul actului și al articolului 7 din Acordul privind SEE.